סמל העיר עכו

סמל העיר עכו הוא סמלה הרשמי של העיר עכו והעייריה. הסמל הוכרז בשנת 2020, כחלק מתהליך מיתוג מחדש ביחד עם הסלוגן "עכו - חצי אי, עולם שלם". את עיצוב הסמל ביצע משרד זליגר שומרון. 

סמלה הקודם של עכו עוצב על ידי מרים קרולי ונבחר בתחרות שערכה העירייה עם הכרזתה של עכו כעיר ב-1950.

תיאור הסמל 
הסמל מורכב ממגן בעל מסגרת אדומה מחולקת לארבעה רבעים, בכל אחד מוטיב אחר שמסמל את העיר:
 מימין למעלה - ספינה אדומה, מסמלת את ההיסטוריה של עכו כעיר נמל חשובה.
 משמאל למעלה - עצי דקל על רקע מבני העיר - בצבעי כחול ולבן, מסמלים את נוף העיר.
 מימין למטה - העיר מוקפת חומה וגלי הים - בצבעי כחול ולבן, מסמלים את ההיסטוריה של עכו כעיר חשובה ומושבם של שליטים, כמו גם יעד תיירותי חשוב בהווה.
 משמאל למטה - מפעל וגלגל שיניים - בצבע אדום, מסמלים את התעשייה בעיר.

לרוב מופיע הסמל עם הכיתוב "עיריית עכו" בכחול בעברית, ערבית ואנגלית.

שימוש 
סמל העיר הונצח על בול של דואר ישראל משנת 1965 בערך נקוב של 0.25 ל"י בעיצוב האחים שמיר. גרסה של סמליל הספינה בסמל נמצא בשימוש בסמל מועדון הכדורגל הפועל עכו.

הערות שוליים 

עכו
עכו: תרבות